Добрица Тегелтија
Добрица Тегелтија (Дворови, 6. октобар 2000) је босанскохерцеговачки фудбалер који тренутно наступа за Војводину. Висок је 171 центиметар и игра на позицији дефанзивног везног, док се као левоноги играч сналази и на месту левог бека.

Каријера

Војводина 
Пореклом из Дворова код Бијељине, Добрица је поникао у локалној фудбалској академији "Феникс". У склопу пословно-техничке сарадње са Војводином, Тегелија се сели у Нови Сад, где приступа млађим категоријама овог клуба 2012. године. На међународном турниру пионира "Козара 2015", Тегелтија је проглашен за најбољег стрелца постигавши укупно 5 голова, што га је препоручило тренеру омладинског тима Војводине, где је наредне сезоне наступао са две године старијим играчима. Првој екипи Војводине, Тегелтија је прикључен као шеснаестогодишњак под командом Ненада Лалатовића, а прву званичну утакмицу уписао је 21. октобрa 2016. године, ушавши у игру у 87. минуту утакмице против Вождовца заједно са вршњаком Михајлом Нешковићем.

Статистика 

 Ажурирано 14. новембра 2017. године

Репрезентација 
Тегелтија је био члан прве пионирске репрезентације Србије, за коју је дебитовао у пријатељској утакмици против Црне Горе, 9. децембра 2015. Касније се одазвао позиву Босне и Херцеговине, коју је представљао најпре у узрасту до 16, а затим и до 17 година старости између 2016. и 2017. године. Наступао је и на Европском првенству за кадете 2017.

Референце

Спољашње везе 
 
 

Рођени 2000.
Спортисти из Бијељине
Босанскохерцеговачки фудбалери
Српски спортисти из Босне и Херцеговине
Фудбалери Војводине
Фудбалери Суперлиге Србије
Везни играчи у фудбалу
Леви бекови у фудбалу